CELEX: 32015D1765
Language: et
Date: 2015-09-30 00:00:00
Title: Komisjoni rakendusotsus (EL) 2015/1765, 30. september 2015, millega muudetakse otsuse 2004/558/EÜ I ja II lisa seoses veiste infektsioossest rinotrahheiidist vaba staatuse andmisega Saksamaa Baden-Württembergi liidumaale ja Itaalia Valle d'Aosta maakonnale (teatavaks tehtud numbri C(2015) 6572 all) (EMPs kohaldatav tekst)

2.10.2015   
            
            
               ET
            
            
               Euroopa Liidu Teataja
            
            
               L 257/44
            
         KOMISJONI RAKENDUSOTSUS (EL) 2015/1765,
   30. september 2015,
   millega muudetakse otsuse 2004/558/EÜ I ja II lisa seoses veiste infektsioossest rinotrahheiidist vaba staatuse andmisega Saksamaa Baden-Württembergi liidumaale ja Itaalia Valle d'Aosta maakonnale
   
      
         (teatavaks tehtud numbri C(2015) 6572 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle artikli 9 lõiget 2 ja artikli 10 lõiget 2,
   ning arvestades järgmist:
   
               (1)
            
            
               Direktiivis 64/432/EMÜ on sätestatud eeskirjad liidus veistega kauplemise kohta. Kõnealuse direktiivi artiklis 9 on sätestatud, et liikmesriik, kellel on mõne kõnealuse direktiivi E II lisas loetletud nakkushaiguse jaoks kohustuslik riiklik kontrolliprogramm, võib esitada nimetatud programmi komisjonile heakskiitmiseks. Kõnealune nakkushaiguste loetelu sisaldab veiste infektsioosset rinotrahheiiti. Veiste infektsioosne rinotrahheiit on veiste herpesviiruse 1. tüübi (BHV1) nakkuse üks kõige selgemaid kliinilisi ilminguid. Direktiivi 64/432/EMÜ artikliga 9 on ette nähtud ka võimalike liidusiseses kaubanduses nõutavate lisatagatiste kehtestamine.
            
         
               (2)
            
            
               Lisaks on direktiivi 64/432/EMÜ artiklis 10 sätestatud, et kui liikmesriik leiab, et tema territooriumil või osal sellest ei esine mõnda kõnealuse direktiivi E II lisas loetletud haigustest, esitab ta komisjonile asjakohased tõendavad dokumendid. Kõnealuses artiklis on ette nähtud ka võimalike liidusiseses kaubanduses nõutavate lisatagatiste kehtestamine.
            
         
               (3)
            
            
               Komisjoni otsusega 2004/558/EÜ (2) on heaks kiidetud BHV1 kontrolli- ja tõrjeprogrammid, mille on esitanud kõnealuse otsuse I lisas loetletud liikmesriigid seoses selles lisas nimetatud piirkondadega, mille suhtes kohaldatakse lisatagatisi kooskõlas direktiivi 64/432/EMÜ artikliga 9.
            
         
               (4)
            
            
               Peale selle on otsuse 2004/558/EÜ II lisas loetletud liikmesriikide piirkonnad, mida peetakse BHV1 nakkusest vabaks ja mille suhtes kohaldatakse kooskõlas direktiivi 64/432/EMÜ artikliga 10 lisatagatisi.
            
         
               (5)
            
            
               Praegu on kõik Saksamaa piirkonnad, v.a Baieri, Tüüringi, Saksimaa, Saksi-Anhalti, Brandenburgi, Berliini ja Mecklenburg-Vorpommerni liidumaad, loetletud otsuse 2004/558/EÜ I lisas. Need liidumaad on BHV1 nakkusest vabad ja on seega loetletud kõnealuse otsuse II lisas.
            
         
               (6)
            
            
               Saksamaa on nüüd esitanud komisjonile tõendavad dokumendid Baden-Württembergi liidumaa BHV1 nakkusest vabaks pidamise ja direktiivi 64/432/EMÜ artikli 10 kohaste lisatagatiste kohta.
            
         
               (7)
            
            
               Pärast Saksamaa esitatud tõendavate dokumentide hindamist leiti olevat asjakohane jätta Baden-Württembergi liidumaa otsuse 2004/558/EÜ I lisast välja ning kanda see liidumaa kõnealuse otsuse II lisas esitatud loetellu ja laiendada direktiivi 64/432/EMÜ artikli 10 kohaseid lisatagatisi selle liidumaa suhtes. Otsuse 2004/558/EÜ I ja II lisa tuleks vastavalt muuta.
            
         
               (8)
            
            
               Valle d'Aosta maakond Itaalias on praegu loetletud otsuse 2004/558/EÜ I lisas.
            
         
               (9)
            
            
               Itaalia on nüüd esitanud komisjonile tõendavad dokumendid Valle d'Aosta maakonna BHV1 nakkusest vabaks pidamise ja direktiivi 64/432/EMÜ artikli 10 kohaste lisatagatiste kohta.
            
         
               (10)
            
            
               Pärast Itaalia esitatud tõendavate dokumentide hindamist leiti olevat asjakohane jätta Valle d'Aosta maakond otsuse 2004/558/EÜ I lisast välja ning kanda see maakond kõnealuse otsuse II lisas esitatud loetellu ja laiendada direktiivi 64/432/EMÜ artikli 10 kohaseid lisatagatisi selle maakonna suhtes. Otsuse 2004/558/EÜ I ja II lisa tuleks vastavalt muuta.
            
         
               (11)
            
            
               Seega tuleks otsust 2004/558/EÜ vastavalt muuta.
            
         
               (12)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2004/558/EÜ I ja II lisa asendatakse käesoleva otsuse lisas esitatud tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 30. september 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT 121, 29.7.1964, lk 1977/64.
   
      (2)  Komisjoni otsus 2004/558/EÜ, 15. juuli 2004, millega rakendatakse nõukogu direktiiv 64/432/EMÜ, mis käsitleb veiste infektsioosse rinotrahheiidiga seotud täiendavaid tagatisi ühendusesiseseks kaubanduseks veistega ja teatavate liikmesriikide esitatud tõrjeprogrammide heakskiitmist (ELT L 249, 23.7.2004, lk 20).
   
      LISA
      „
            I LISA
            
                        Liikmesriigid
                     
                     
                        Liikmesriigi piirkonnad, mille suhtes kohaldatakse lisatagatisi veiste infektsioosse rinotrahheiidi osas kooskõlas direktiivi 64/432/EMÜ artikliga 9
                     
                  
                        Belgia
                     
                     
                        Kõik piirkonnad
                     
                  
                        Tšehhi Vabariik
                     
                     
                        Kõik piirkonnad
                     
                  
                        Saksamaa
                     
                     
                        Saksamaa liidumaad:
                        Bremen
                        Hamburg
                        Hessen
                        Alam-Saksimaa
                        Nordrhein-Westfalen
                        Rheinland-Pfalz
                        Saarimaa
                        Schleswig-Holstein
                     
                  
                        Itaalia
                     
                     
                        Friuli-Venezia Giulia maakond
                        Trento autonoomne provints
                     
                  
         
            II LISA
            
                        Liikmesriigid
                     
                     
                        Liikmesriigi piirkonnad, mille suhtes kohaldatakse lisatagatisi veiste infektsioosse rinotrahheiidi osas kooskõlas direktiivi 64/432/EMÜ artikliga 10
                     
                  
                        Taani
                     
                     
                        Kõik piirkonnad
                     
                  
                        Saksamaa
                     
                     
                        Saksamaa liidumaad:
                        Baden-Württemberg
                        Baieri
                        Berliin
                        Brandenburg
                        Mecklenburg-Vorpommern
                        Saksimaa
                        Saksi-Anhalt
                        Tüüringi
                     
                  
                        Itaalia
                     
                     
                        Valle d'Aosta maakond
                        Bolzano autonoomne provints
                     
                  
                        Austria
                     
                     
                        Kõik piirkonnad
                     
                  
                        Soome
                     
                     
                        Kõik piirkonnad
                     
                  
                        Rootsi
                     
                     
                        Kõik piirkonnad
                     
                  ”